ສະຫະລັດເປັນຫ່ວງນໍາ ການມີບົດບາດຫລາຍຂຶ້ນນັບມື້ ຂອງຝ່າຍທະຫານ ໃນອິຣ່ານ (ເບິ່ງວີດີໂອ)
ລັດຖະມົນຕີຕ່າງປະເທດສະຫະລັດ ກ່າວວ່າ ໜ່ວຍພິທັກປະຕິວັດອິຣ່ານນັ້ນ ກໍາລັງມີບົດບາດ ພົວພັນຫລາຍຂື້ນນັບມື້ ໃນການເສດຖະກິດຂອງປະເທດ.
ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດກ່າວວ່າ ເວລານີ້ ໜ່ວຍພິທັກການປະຕິວັດອິຣ່ານກໍາລັງມີບົດບາດພົວພັນຫລາຍຂຶ້ນ ໃນການບໍລິຫານປະເທດ ແລະ ວ່າອິຣ່ານອາດກ້າວໄປສູ່ການປົກຄອງ ປະເທດແບບຜະເດັດການທະຫານ ໃນການໃຫ້ ສໍາພາດກັບເຄືອຂ່າຍ Persian News Network or PNN ຂອງວີໂອເອ ນັ້ນ ທ່ານນາງ ຄລິນຕັນກ່າວວ່າ ສະຫະລັດມີແຜນການຈະໃຊ້ການທູດທາງອິນເທີເນັທ ແລະຕ້ອງການຈະໃຊ້ກົນອຸບາຍໃນສິ່ງທີ່ທ່ານນາງເອີ້ນວ່າ ຜ້າກັ້ງອີເລກ ໂທຣນິກ ທອງປານມີ ເລຶ່ອງນີ້ມາສະເໜີທ່ານໃນອັນດັບຕໍ່ໄປ ທ່ານນາງລັດຖະມົນຕີຕ່າງປະເທດຄລິນຕັນ ເຄີຍໄດ້ສະແດງຄວາມເປັນຫ່ວງ ກ່ຽວກັບ ຜະເດັດການທາງທະຫານໃນອີຣ່ານມາກ່ອນແລ້ວ ແຕ່ຄວາມເຫັນຂອງທ່ານນາງຕໍ່ວີໂອເອ ເມື່ອວັນພຸດ ທີ 26 ຕຸລາ ຜ່ານມານີ້ ແມ່ນເປັນການກ່າວອອກມາຢ່າງແຈ້ງທີ່ສຸດຂອງທ່ານ ນາງ ເທົ່າເຖິງປັດຈຸບັນນີ້ ໃນການໃຫ້ສໍາພາດກັບລາຍການ Parazit ຂອງເຄືອຂ່າຍຂ່າວເປີເຊຍ PNN ຂອງວີໂອເອ ທີ່ຄົນນິຍົມຫລາຍນັ້ນ ທ່ານນາງຄລິນຕັນໃຫ້ຂໍ້ສັງເກດວ່າ ມີລາຍງານຫລາຍກະແສທີ່ເວົ້າ ວ່າ ພວກຜູ້ນໍາຂອງອິຣ່ານອາດລົບລ້າງຕໍາແໜ່ງປະທານາທິບໍດີ ທີ່ຖືກເລືອກຕັ້ງເອົານັ້ນ ແລະທ່ານນາງ ກ່າວວ່າ ໜ່ວຍພິທັກການປະຕິວັດອິຣ່ານ ຊຶ່ງເປັນໜ່ວຍຫົວກະທິຂອງກອງ ທັບອິຣ່ານນັ້ນ ກໍາລັງມີບົດບາດພົວພັນຫລາຍຂື້ນນັບມື້ ໃນການເສດຖະກິດຂອງປະເທດ ຊຶ່ງທ່ານນາງກ່າວຕໍ່ໄປວ່າ: ທ່ານນາງຄລິນຕັນຍັງກ່າວອີກວ່າ ສະຫະລັດກໍາລັງພິດຈາລະນາມາດຕະການລົງໂທດ ອິຣ່ານຕື່ມອີກ ເພື່ອເກ້ຍກ່ອມໃຫ້ອີຣ່ານຍຸຕິຄວາມພະຍາຍາມທີ່ສົງໃສກັນວ່າ ເພື່ອສ້າງ ອາວຸດນິວເຄລຍນັ້ນ ທ່ານນາງກ່າວວ່າ: ແຕ່ທ່ານນາງກ່າວຕື່ມວ່າ ເວລານີ້ ສະຫະລັດກໍກໍາລັງດໍາເນີນຍຸດທະສາດ ແບບສອງ ທາງ ຄືການລົງໂທດແລະການທູດ ໄປພ້ອມກັນ ການໃຫ້ສໍາພາດຂອງທ່ານນາງແມ່ນມີຂຶ້ນສອງອາທິດ ຫລັງຈາກກໍາລັງ Quds ຂອງ ໜ່ວຍພິທັກການປະຕິວັດອິຣ່ານ ຖືກພົບເຫັນວ່າ ມີສ່ວນພົວພັນໃນການວາງແຜນ ລອບສັງຫານເອກອັກຄະລັດຖະທູດຈາກ Saudi Arabia ປະຈໍານະຄອນຫລວງວໍຊິງ ຕັນດີຊີ ທ່ານນາງລັດຖະມົນຕີຕ່າງປະເທດຄລິນຕັນກ່າວຕໍ່ໄປວ່າ ສະຫະລັດບໍ່ມີການຄັດແຍ້ງ ຜິດຖຽງກັນກັບອິຣ່ານແຕ່ປະການໃດ ແຕ່ຕ້ອງການສະໜັບສະໜຸນພວກປະຊາຊົນຢູ່ ໃນອິຣ່ານ ທີ່ສະແຫວງຫາການປະຕິຮູບໄປສູ່ປະຊາທິປະໄຕນັ້ນ ລາຍການທີວີ Parazit ຊຶ່ງເປັນລາຍການຂ່າວແບບເຍາະເຍີ້ຍລັດຖະບານໃນອິຣ່ານນັ້ນ ໂດຍສ່ວນໃຫຍ່ແລ້ວແມ່ນໄປຮອດໄປເຖິງພວກຊາວໜຸ່ມອິຣ່ານ ໂດບຜ່ານທາງອິນເທີເນັທ ແລະລາຍການກະຈາຍສຽງຜ່ານ ດາວທຽມ ທ່ານນາງຄລິນຕັນກ່າວວ່າ ເວລານີ້ ສະຫະລັດກໍາລັງດໍາເນີນຄວາມພະຍາຍາມໃນຫລາຍໆ ວິທີທາງ ເພື່ອຫລີກແລະຂ້າມຜ່ານ ອັນທີ່ທ່ານນາງເອິ້ນວ່າ ຜ້າກັ້ງອີເລັກໂທຣນິກ ຂອງເຕ ຫະຣ່ານນັ້ນ ໂຮມທັງການຈັດຕັ້ງ ອັນທີ່ເທົ່າກັບເປັນສະຖານທູດທາງອິນເທີເນັດ ສໍາລັບອິ ຣ່ານ ທ່ານນາງອະທິບາຍວ່າ: ທ່ານນາງຄລິນຕັນກ່າວອີກວ່າ ສະຫະລັດຢາກຈະເຫັນລັດຖະບານຂອງອິຣ່ານ ທໍາການ ປ່ຽນແປງ ແລະເລີ່ມໃຫ້ການສະໜັບສະໜຸນສິດທິມະນຸດ ແລະຄວາມມຸ້ງມາດປາດຖະໜາ ຂອງປະຊາຊົນຂອງຕົນ ລັດຖະມົນຕີການຕ່າງປະເທດສະຫະລັດກ່າວມ້ວນທ້າຍວ່າ ມັນມີຫລາຍເຫດຜົນຢູ່ ທີ່ທັງ ສອງຝ່າຍຈະມີຄວາມຮູ້ສຶກເສຍໃຈ ກ່ຽວກັບປະວັດສາດທີ່ຫຍຸ້ງຍາກບາດໝາງກັນຂອງ ປະເທດທັງສອງ ໃນຕະຫລອດໄລຍະເຄິ່ງສັດຕະວັດທີ່ຜ່ານມານີ້ ແລະວ່າ ສະຫະລັດຢາກ ຈະ “ຫລໍ່ຫລອມຄວາມສໍາພັນໃໝ່ກັບອິຣ່ານ ”